**Сутыкненні ў Фора-Баранзе** — эпізод міжэтнічнага канфлікту паміж арабамі і масалітамі  (ар.) (бел. ў суданскім Дарфуры.

Перадмова
---------

На працягу ўсёй Дарфурскай вайны многія бежанцы з цэнтральнага і заходняга Дарфура знайшлі прытулак у прыгранічным горадзе Фора-Баранга  (англ.) (бел. ля мяжы з Чадам. Новы прыток уцекачоў у 2021 годзе абвастрыў міжэтнічную абстаноўку, паколькі большасць мясцовага насельніцтва — арабы, а бежанцы ў асноўнай масе — масаліты. 

У перыяд з 7 па 10 красавіка 2023 года, пасля спарадычных забойстваў трох чалавек абодвух нацыянальнасцяў, напружанасць узрасла. Спрабуючы здушыць гвалт, улады Заходняга Дарфура  (ар.) (бел. накіравалі ў горад падраздзяленні сілавікоў, хоць гэта не дало эфекту.

Ход падзей
----------

10 красавіка 2023 года ўспыхнулі ўзброеныя сутыкненні, якія распаўсюдзіліся на дзевяць раёнаў. Найбольшую шкоду панеслі раёны Эль-Шаці і Эль-Салам. За першы дзень былі спалены пяцьдзесят дамоў і каля 20 000 чалавек вымушана беглі ў Чад і суседнюю вёску Джымеза.

11 красавіка Хаміс Абакар, губернатар Заходняга Дарфура, увёў двухтыднёвы каменданцкі час, спрабуючы спыніць гвалт. 13 красавіка Махамед Хусейн Тымане, старшыня грамадскага савета Фора-Барангі, заявіў, што ў выніку сутычак загінулі 24 мірныя жыхары. Хутка гвалт распаўсюдзіўся на горад Біркат-Сейра ў Паўночным Дарфуры  (ар.) (бел..

14 красавіка кіраўнік краіны Абдэль Фатах аль-Бурхан, камандуючы САП Махамед Дагала, губернатар Дарфура Міні Мінаві і яго намеснік Махамед Эйса Алію сабраліся на нараду і пагадзіліся накіраваць армейскія часці для падаўлення беспарадкаў.

Вынікі
------

15 красавіка ў Судане пачаўся ўзброены канфлікт паміж прыхільнікамі Бурхана і Дагала.

На той момант Эль-Салам, Эль-Шаці, Эль-Тадамон і Эль-Медзіна-эль-Мунавара спалены дашчэнту. У гэтых раёнах у асноўным пражывалі ўцекачы неарабскага паходжання. Па меншай меры 25 асоб загінулі. Некалькі чалавек былі выкрадзены.

23 красавіка Фора-Баранга была захоплена байцамі Дагала.

Гл. таксама
-----------

* Містэрэйская разня
* Забойствы масалітаў у Дарфуры (2023)

Заўвагі
-------

1. ↑  *Dabanga*. Angry protests follow deadly West Darfur market attack (англ.)  **(нявызн.)**?. *Dabanga Radio TV Online* (30 мая 2021). Праверана 30 ліпеня 2023.
2. ↑  Sudan: Conflict in Foro Baranga, West Darfur State Flash Update No. 01 (12 April 2023) [EN/AR - Sudan | ReliefWeb] (англ.). *reliefweb.int* (12 красавіка 2023). Праверана 30 ліпеня 2023.
3. 1 2  Sudan: Conflict in Foro Baranga, West Darfur State Flash Update No. 01 (12 April 2023) [EN/AR - Sudan | ReliefWeb] (англ.). *reliefweb.int* (12 красавіка 2023). Праверана 29 ліпеня 2023.
4. 1 2 3  *Camille*. Revenge attacks shake up Darfur (англ.)  **(нявызн.)**?. *Dabanga Radio TV Online* (11 красавіка 2023). Праверана 30 ліпеня 2023.
5. ↑  *AFP, Staff Writer With*. Clashes in Sudan’s Darfur Kill 24: Official(нявызн.). *The Defense Post* (12 красавіка 2023). Праверана 30 ліпеня 2023.
6. ↑  *AfricaNews*. Darfur: 24 dead in tribal clashes (англ.). *Africanews* (13 красавіка 2023). Праверана 30 ліпеня 2023.
7. 1 2  *Lisa*. At least 25 dead, thousands displaced following West Darfur violence (англ.)  **(нявызн.)**?. *Dabanga Radio TV Online* (14 красавіка 2023). Праверана 30 ліпеня 2023.
8. ↑  *Camille*. Humanitarian catastrophe in Central Darfur, SLM asks for military support (англ.)  **(нявызн.)**?. *Dabanga Radio TV Online* (13 чэрвеня 2023). Праверана 30 ліпеня 2023.